

**GRADSKO VIJEĆE** ***P R I J E D L O G***

KLASA:612-04/19-01/03

URBROJ:2186/18-02/1-19-5

Ludbreg, 30. prosinca 2019.

Na temelju članka 20. Zakona o knjižnicama i knjižničnoj djelatnosti (“Narodne novine” br. 17/2019), članka 10. Odluke o ustrojstvu Gradske knjižnice i čitaonice Mladen Kerstner Ludbreg (“Službeni vjesnik Varaždinske županije” br. 40/2019) te članka 33. Statuta Grada Ludbrega (“Službeni vjesnik Varaždinske županije” br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19) Gradsko vijeće Grada Ludbrega na 18. sjednici održanoj 30. prosinca 2019. godine, **d o n o s i**

###### R J E Š E NJ E

**o imenovanju ravnatelja Gradske knjižnice i čitaonice**

Mladen Kerstner Ludbreg

### **I.**

**STJEPAN STJEPIĆ**  iz Ludbrega, M. Gupca 2 **i m e n u j e s e** s **10.01.2020.** **godine**  za ravnatelja Gradske knjižnice i čitaonice Mladen Kerstner Ludbreg na mandat od 4 godine ili do povratka na rad dosadašnjeg ravnatelja po prestanku obnašanja funkcije odnosno razrješenja s funkcije dužnosnika.

##### **II.**

Ovo rješenje objaviti će se u “Službenom vjesniku Varaždinske županije”.

**Predsjednik**

**Gradskoga vijeća**

**Grada Ludbrega:**

**Antun Šimić**

**O B R A Z L O Ž E NJ E**

Sukladno odredbama Zakona o knjižnicama i knjižničnoj djelatnosti te odredbama Odluke o ustrojstvu Gradske knjižnice i čitaonice Mladen Kerstner Ludbreg Gradsko vijeće na svojoj 16. sjednici održanoj 14. listopada 2019. godine donijelo je Zaključak o raspisivanju javnog natječaja za imenovanje ravnatelja Gradske knjižnice i čitaonice Mladen Kerstner Ludbreg te usvojilo i tekst javnog natječaja.

Javnim natječajem bilo je određeno da se za ravnatelja Gradske knjižnice i čitaonice Mladen Kerstner Ludbreg može imenovati osoba koja ispunjava slijedeće uvjete:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij,
* položen stručni knjižničarski ispit,
* najmanje 5 godina rada u knjižnici,
* odlikuje se stručnim, radnim i organizacijskim sposobnostima.

Predmetni javni natječaj objavljen je u „Narodnim novinama“ br. 99/2019. od 18.10.2019. godine, a rok za podnošenje prijava s dokazima o ispunjavanju uvjeta bio je 15 dana od dana objave u „Narodnim novinama“.

U roku za podnošenje prijava Odboru za izbor i imenovanja podnijeta je 1 prijava i to Stjepana Stjepića iz Ludbrega, Ulica M. Gupca 2.

Odbor za izbor i imenovanja na svojoj sjednici održanoj dana 18. prosinca 2019. godine razmatrao je dostavljenu prijavu te utvrdio da je ista predana u roku, da kandidat ispunjava sve uvjete iz javnog natječaja te da je uz prijavu priložena sva potrebna dokumentacija.

Odbor je za kandidata Stjepana Stjepića u pogledu ispunjavanja uvjeta utvrdio slijedeće:

* da ima završeni studij za stjecanje visoke stručne spreme na fakultetu političkih nauka u Sarajevu – diplomirani žurnalist,
* da ima položen stručni ispit za bibliotekara (1993. godine)
* da ima najmanje 5 godina rada u knjižnici (01.07.1991.-10.09.1996. godine),
* da je priložio četverogodišnji plan rada.

Odbor za izbor i imenovanja predlaže Gradskom vijeću Grada Ludbrega da imenuje Stjepana Stjepića za ravnatelja Gradske knjižnice i čitaonice Mladen Kerstner Ludbreg na mandat od 4 godine ili do povratka na rad dosadašnjeg ravnatelja po prestanku obnašanja funkcije odnosno razrješenja s funkcije dužnosnika.

Također se predlaže da se na ovu dužnost imenuje s 10. siječnja 2019. godine radi usklađenja radno-pravnog statusa kod bivšeg poslodavca.

Slijedom sve navedenog predlaže se donošenje rješenja u predloženome tekstu.